Na temelju članka 13. Zakona o udrugama („Narodne novine“ broj 74/14, 70/17, 98/19 i 151/22) te članka 25. Statuta od 19. prosinca 2020. godine, Skupština Udruge turističkih vodiča „Mihovil“ Šibenik na sjednici održanoj 20. ožujka 2023. godine, donosi

**IZMJENE I DOPUNE STATUTA**

**UDRUGE TURISTIČKIH VODIČA „MIHOVIL“ ŠIBENIK**

Članak 1.

Članak 4. Statuta mijenja se i glasi: „Udruga ima pečat. Pečat je okruglog oblika promjera 30 mm, s upisanim punim nazivom udruge na hrvatskom jeziku. Udruga turističkih vodiča „Mihovil“ Šibenik“, dok je u sredini point map, krila sv. Mihovila u obliku slova „M“ i zastavica s boulama grada Šibenika“.

Članak 2.

U članku 9. stavku 3. Statuta, iza rečenice „O učlanjenju u udrugu odlučuje Upravni odbor udruge“, dodaje se nova rečenica: „Upravni odbor obavlja razgovor i provjeru interpretacije sa svim članovima koji žele pristupiti Udruzi. Ukoliko Upravni odbor nije u mogućnosti, imenuje delegata za provjeru. Nakon provjere interpretacije novi članovi uplaćuju članarinu“. Preostali sadržaj stavka 3. članka 9. ostaje nepromijenjen.

Članak 3.

U članku 12. briše se dio teksta „najkasnije do 30. lipnja za tekuću godinu“.

Članak 4.

Ove Izmjene i dopune Statuta stupaju na snagu danom donošenja, a primjenjuju se danom upisa promjene u Registar udruga Republike Hrvatske.

Predsjednica

Antonia Slamić